Noteikumu projekta ,, Grozījums Ministru kabineta 2000.gada 11.aprīļa noteikumos Nr.137 "Higiēnas prasības dienesta viesnīcām"

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Valdības rīcības plāna ”Deklarācijas par Valda Dombrovska vadītā Ministru kabineta iecerēto darbību” īstenošanai 104.uzdevums: "Būtiski samazināt administratīvo slogu uzņēmējiem un iedzīvotājiem."Epidemioloģiskās drošības likuma 38.1pants |
|  2. |  Pašreizējā situācija un problēmas |  1) Šobrīd Ministru kabineta 2000.gada 11.aprīļa noteikumu Nr.137 "Higiēnas prasības dienesta viesnīcām” (turpmāk – noteikumi) 5. punkts nosaka, ka dienesta viesnīcā ar atsevišķām dzīvojamām telpām, ja tām ir izeja uz kopējo gaiteni un tās nav savienotas ar virtuvi, katrā dzīvojamo telpu stāvā ierīko vienu vai vairākas virtuves ar atbilstošu aprīkojumu. Noteikumi paredz, ka dienesta viesnīcas virtuvē ir vismaz viena gāzes vai elektriskā plīts uz 12 dienesta viesnīcas īrniekiem. Tā kā šī prasība ir neprecīzi formulēta, tās izpilde bieži vien ir absurda, piemēram, tiek ierīkotas 8 vienriņķu plītis, lai gan tās varētu aizvietot ar 2 četriņķu plītīm. Turklāt šobrīd ne visur tik liels iekārtu skaits nepieciešams, jo arvien plašāk tiek izmantotas mikroviļņu krāsnis, kuras arī vajadzētu ņemt vērā, izvērtējot dienesta viesnīcas virtuves aprīkojumu. Lai mazinātu administratīvo slogu prasībām dienesta viesnīcu virtuvēm un pielāgotu tās mūsdienu prasībām, paredzot, ka aprīkojums ēdienu gatavošanai tiktu ierīkots atbilstoši konkrētām vajadzībām, ekonomējot resursus, nepieciešams veikt grozījumu noteikumos. 2) Piemērojot praksē noteikumu 13.punkta otrā teikuma prasību, ka dienesta viesnīcas telpās relatīvais gaisa mitrums ir no 30 % līdz 60 %, gaisa kustības ātrums nedrīkst pārsniegt 0,3 m/s, kontrolējošās iestādes nav konstatējušas problēmas un secinājušas, ka veikt šādus mērījumus ir nelietderīgi un nevajadzīgi. Ja telpā logi un durvis ir aizvērti, tad minēto rādītāju noteikšana zaudē jēgu. Tādējādi būtu nepieciešams minēto prasību noteikumos svītrot. 3) Pamatojoties uzMinistru kabineta 2007. gada 11. jūlija rīkojumu Nr.432 ”Par Medicīniskās aprūpes un darbspējas ekspertīzes kvalitātes kontroles inspekcijas, Valsts farmācijas inspekcijas un Valsts sanitārās inspekcijas reorganizāciju un Veselības inspekcijas izveidošanu”, noteikumu 22. punkā minētās kontrolējošās institūcijas Valsts sanitārās inspekcijas funkcijas ir pārņēmusi Veselības inspekcija. Tādējādi būtu jāveic tehnisks grozījums noteikumos, precizējot kontrolējošās institūcijas nosaukumu. |
|  3. |  Saistītie politikas ietekmes novērtējumi un pētījumi |  Projekts šo jomu neskar. |
|  4. |  Tiesiskā regulējuma mērķis un būtība |  1)Noteikumu projekts paredz noteikt, ka dienesta virtuvēs jāierīko atbilstošs aprīkojums, lai nodrošinātu visiem iemītniekiem iespēju pagatavot siltu maltīti.  2) Noteikumu projekts paredz svītrot prasības dienesta viesnīcas telpu relatīvajam gaisa mitrumam un gaisa kustības ātrumam. 3) Noteikumu projekts paredz tehnisku grozījumu, precizējot kontrolējošās institūcijas nosaukumu.Noteikumu projekts atrisinās šīs anotācijas 2.punktā minētās problēmas. |
|  5. |  Projekta izstrādē iesaistītās institūcijas |  Noteikumu projekts ir izstrādāts Veselības ministrijai sadarbojoties ar Veselības inspekciju un Slimību profilakses un kontroles centru. |
|  6. |  Iemesli, kādēļ netika nodrošināta sabiedrības līdzdalība |  Ņemot vērā, ka projekts neskar būtiskas sabiedrības intereses, sabiedrības pārstāvjus iesaistīt projekta izstrādē nav lietderīgi. |
|  7. |  Cita informācija |  Nav |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Noteikumu projekts ietekmēs dienesta viesnīcu īpašniekus, tajās strādājošos un to iemītniekus. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme |  Projekta izpilde tiks nodrošināta esošo budžeta līdzekļu ietvaros. |
|  4. |  Tiesiskā regulējuma nefinansiālā ietekme |  Iekārtojot dienesta viesnīcas virtuvi, iespējama labāka resursu ekonomija, izvēloties piemērotāko aprīkojumu. |
|  5. |  Administratīvās procedūras raksturojums |  Projekts šo jomu neskar |
|  6. |  Administratīvo izmaksu monetārs novērtējums |  Projekts šo jomu neskar |
|  7. |  Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Noteikumu izpildi nodrošinās Veselības inspekcija |
|  2. |  Projekta izpildes ietekme uz pārvaldes funkcijām |  Projekts šo jomu neskar |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar |
|  6. |  Cita informācija |  Nav |

Anotācijas III. sadaļa, IV. sadaļa, V. sadaļa, VI. sadaļa - projekts šo jomu neskar.

Veselības ministre I.Circene

12.06.2013. 10:25

636

A.Segliņa, 67876102

anita.seglina@vm.gov.lv